b'\n_START_ARTICLE_\nSurmanuhtlus Eestis\n_START_SECTION_\nSurmanuhtluse kaotamine Eestis\n_START_PARAGRAPH_\nSurmanuhtlus rahu ajal kaotati Eesti NSV-s \xc3\xbcleliidulise seadusega 26. mail 1947._NEWLINE_Surmanuhtlus taastati 12. jaanuaril 1950. aastal "kodumaa reeturite, spioonide ja \xc3\xb5\xc3\xb5nestajate-diversantide" juhtumitel. 30. aprillist 1954 v\xc3\xb5is surmanuhtlust rakendada ettekavatsetud tapmise karistamisel. 15. veebruarist 1962 v\xc3\xb5is surmanuhtlust rakendada v\xc3\xa4gistamise karistamisel, 20. veebruarist 1962 suures ulatuses altk\xc3\xa4emaksu v\xc3\xb5tmise puhul._NEWLINE_Inimesi m\xc3\xb5isteti surma ka p\xc3\xa4rast 1991. aastat, kuid surmanuhtlust ei viidud enam t\xc3\xa4ide. P\xc3\xa4rast iseseisvuse taastamist pidas Eesti poliitiline eliit vajalikuks Euroopa Liidu riikide eeskujul asendada surmanuhtlus eluaegse vangistusega, kuigi raskete kuritegude osat\xc3\xa4htsus Eestis 1990. aastate alguses suurenes._NEWLINE_13. jaanuaril 1997 esitas valitsus Riigikogule "Inim\xc3\xb5iguste ja p\xc3\xb5hivabaduste kaitse konventsiooni lisaprotokolli nr 6 ratifitseerimise seaduse eeln\xc3\xb5u", mis n\xc3\xa4gi ette surmanuhtluse kaotamise. Surmanuhtlus s\xc3\xa4ilis meie seadustikus kuni 1998. aastani._NEWLINE_P\xc3\xa4rast surmanuhtluse kaotamist on Eesti \xc3\xbchiskonnas arutatud surmanuhtluse taastamist eriti raskete kuritegude puhul. Eesti Kirikute N\xc3\xb5ukogu tellis 2015 aastal O\xc3\x9c Saar Pollilt k\xc3\xbcsitluse, mille tulemusena selgus, et 1002 inimesest vanuses 15-74 pooldasid surmanuhtlust 70%._NEWLINE_2019. aasta jaanuaris MT\xc3\x9c \xc3\x9chiskonnauuringute Instituudi tellimusel Turu-uuringute AS-i poolt 1001 valimisealise Eesti kodaniku seas l\xc3\xa4bi k\xc3\xbcsitluses toetas Eestis surmanuhtluse taastamist 40% ja vastu oli 53% vastanutest. 7% oma seiskoht puudus.'